《贺圣朝 预赏元宵》
宋代·佚名

太平无事，四边宁静狼烟眇。国泰民安，谩说尧舜禹汤好。

万民泰望彩都门，龙灯凤烛相照。只听得教坊杂剧欢笑。

美人巧。宝箓宫前，咒水书符断妖。更梦近、竹林深处胜蓬岛。

笙歌闹。奈吾皇，不待元宵景色来到。只恐后月，阴晴未保。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。